En o caso d'as abellas de miel, que perviven como colonia durant o hibierno, a reina principia a frecar en hibierno, parando-se t'a primavera. Iste comportamiento ye probablement activau por a duración d'o día. A reina ye a sola  fembra fértil y pone totz os uegos, d'os quals naixerán todas as demás abellas. Con excepcion d'a suya volada d'apareamiento u o establimiento d'una nueva colonia, a reina no albandona quasi nunca l'arna dimpués d'haber-se tornau as corcas en abellas crexidas. A reina pone cada uego en una cela parada por as abellas faineras. O uego se creba y se torna en una corca u larba chicota que ye alimentada por as abellas anfermeras (abellas faineras que remanen en o interior d'a colonia). Dimpués d'alto u baixo una semana (pendendo en a especie), a corca ye sellada en a suya cela por as abellas anfermeras. En alto u baixo atra semana (nuevament pendendo en a especie), a corca surte como una abella creixida.